42. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 3141/60 της 24 Απρ./15 Μαΐου 1986 (ΦΕΚ Β΄ 327) Δικαιολογητικά που απαιτούνται για την απαλλαγή από το φόρο για την αιτία θανάτου κτήσης πρώτης κατοικίας. Έχοντας υπόψη: Τις διατάξεις της παρ. 9 του άρθρ. 17 του Νόμ. 1591/86 «Ρυθμίσεις στην άμεση και έμμεση φορολογία, θέσπιση μέτρων για την πάταξη της φοροδιαφυγής και άλλες διατάξεις που ρυθμίζουν θέματα αρμοδιότητας Υπουργείου Οικονομικών», αποφασίζουμε: Ορίζουμε πως, για τη χορήγηση της απαλλαγής από το φόρο για την αιτία θανάτου κτήσης πρώτης κατοικίας, σύμφωνα με το άρθρ. 17 του Νόμ. 1591/1986 (ΦΕΚ Α΄  50), εκτός από τα δικαιολογητικά που προβλέπονται από το άρθρο αυτό, απαιτούνται; Ι.Να επισυναφθούν στη δήλωση φόρου κληρονομίας που θα υποβληθεί και τα ακόλουθα: 1.Υπεύθυνη δήλωση του κληρονόμου, σε έντυπο Ν.Δ. 105/1969, με την οποία θα βεβαιώνει ότι: α)Αυτός, καθώς και η (ο) σύζυγός του και τα ανήλικα ή και τα ενήλικα, που σπουδάζουν όμως σε αναγνωρισμένες σχολές της ημεδαπής ή αλλοδαπής, παιδιά του, μέχρι του 25ου έτους της ηλικίας τους, δεν έχουν δικαίωμα πλήρους κυριότητας ή επικαρπίας ή οίκησης σε άλλη οικία ή διαμέρισμα ή δικαίωμα πλήρους κυριότητας σε οικόπεδο οικοδομήσιμο, το οποίο βρίσκεται σε πόλη πληθυσμού άνω των 3.000 κατοίκων ή σε τουριστική περιοχή. β)Δεν έχει απαλλαγεί από φόρο μεταβίβασης ή κληρονομιών γι’ απόκτηση πρώτης κατοικίας. γ)Διαμένει μόνιμα στην Ελλάδα και όχι προσωρινά, βάσει σχετικής άδειας. δ)Αναλαμβάνει την υποχρέωση να προσκομίσει κάθε στοιχείο που θα του ζητήσει ο αρμόδιος οικον. έφορος. 2.Αν τα πρόσωπα της περίπτ. (α) της παρ. 1 έχουν οικία ή διαμέρισμα, απαιτείται, στη δήλωση που θα υποβληθεί, να επισυναφθούν: α)προκειμένου περί κατοικίας, βεβαίωση του αρμόδιου οικονομικού εφόρου ότι αυτή δεν πληροί τις στεγαστικές ανάγκες, της οικογένειας του υποχρέου, β)προκειμένου περί διαμερίσματος, αντίγραφο του τίτλου κτήσης αυτού (συμβόλαιο αγοράς, δωρεάς, γονικής παροχής) ή, εφόσον τούτο αποκτήθηκε με κληρονομία (κληροδοσία), βεβαίωση του αρμόδιου για τη φορολογία κληρονομιών οικον. εφόρου, για το ακριβές εμβαδόν του και ότι τούτο δηλώθηκε ως κληρονομιαίο και δεν απαλλάχθηκε ως πρώτη κατοικία. ΙΙ.Σε περίπτωση απαλλαγής από το φόρο, ο κληρονόμος (κληροδόχος) έχει υποχρέωση να προσκομίσει στον αρμόδιο οικον. έφορο κυρωμένο αντίγραφο της αποδοχής κληρονομίας (κληροδόχος) έχει υποχρέωση να προσκομίσει στον αρμόδιο ότι η οικία ή το διαμέρισμα δεν θα μεταβιβασθεί ή βαρυνθεί με εμπράγματο δικαίωμα, πλην υποθήκης, για μία πενταετία από την απόκτησή του. 